SLOVENSKA POSLOVNA TOČKA (SPOT)

V začetku leta 2018 je začel delovati SISTEM SPOT, vladni strateški projekt, ki ga izvajajo Ministrstvo za gospodarski razvoj in tehnologijo, Ministrstvo za javno upravo in SPIRIT Slovenija, javna agencija.

Namen SPOT točk je vzpostaviti celovit sistem brezplačnih podpornih storitev države za podjetnike in potencialne podjetnike pod enotno znamk0. Nova krovna znamka SPOT postopoma nadomešča VEM. Njen namen je zagotavljati stabilno, ažurno, povezano, splošno prepoznano in prijazno podporno okolje za obstoječe in potencialne podjetnike.

SPOT sistem je vzpostavljen na 4. nivoji

- portal SPOT.gov.si (prej Evem)

- SPOT registracija (prej VEM registracije)

- SPOT svetovanje (novost)

- SPOT global (novost) – za izvoznike in investitorje (SPIRIT Slovenija)

1. Portal SPOT

Portal spot.gov.si je uradna spletna stran sistema SPOT. Gre za dosedanji eVEM portal, ki je državni portal za podjetja in podjetnike. Namen portala je poslovnim subjektom omogočiti čim lažje, enostavno, hitro in brezplačno poslovanje z javno upravo. Portal zasleduje cilj združevanja storitev po načelu vse na enem mestu za poslovne subjekte.

Omogoča:

* Registracijo in ustanovitev podjetja in enostavne d.o.o. in spremembe
* Objavo prostega delovnega mesa
* Urejanje socialnih zavarovanje – prijava, spremembe, odjave
* Oddajo zahtevkov za nadomestilo plač
* Urejanje potrdil A1 – potrdila za delavce napotene na delo v tujino
* Je kadrovski vmesnik in vmesnik za nadomestila – preko vmesnikov omogoča direktno povezavo iz lastnih kadrovskih in računovodskih sistemov na ZZZZ
1. SPOT registracija,

Drugi nivo sistema SPOT predstavljajo »registracijske« (fizične) točke za podporo poslovnim subjektom. Gre za obstoječe točke VEM (po novem SPOT Registracija), kjer uporabnik s pomočjo referenta opravi postopke, ki jih omogoča portal spot.gov.si.

1. SPOT svetovanje

Tretji nivo sistema SPOT predstavljajo regijske točke SPOT svetovanje, ki poleg pomoči pri registracijskih postopkih nudijo strokovno pomoč z različnih področij v obliki informiranja/svetovanja, organizacije delavnic in usposabljanj za potencialne podjetnike in podjetnike, izmenjave dobrih praks in predstavitve globalnih trendov, regionalno povezovanje…

Točke SPOT Svetovanje nudijo bistveno širši vsebinski obseg storitev, ki je potencialnim podjetnikom in podjetnikom v pomoč pri dvigu konkurenčnosti na trgu.

Oblikovanih je 12 točk po regijah.

Za Podravje je pristojna točka SPOT Svetovanje Podravje, ki ima prostore v Zavodu Mariborska razvojna agencija. V SPOT Svetovanje Podravje je vključenih 5 partnerjev: Območna obrtna zbornica Maribor, Štajerska gospodarska zbornica, Razvojno informacijski center Slovenska Bistrica, ZRS Bistra Ptuj.

Na voljo vam je 8 svetovalcev iz različnih področij in z različnimi znanji, ki prvenstveno skrbimo za prenos znanj iz različnih podpornih institucij v podjetniško prakso.

Organiziramo tudi brezplačna usposabljanja in izobraževanja. Do konca septembra 2018 smo organizirali in izvedli 11 usposabljanj in 26 delavnic na različne, aktualne teme. Usposabljanja in delavnice se izvajajo na različnih lokacijah v Mariboru, na Ptuju in v Slovenski Bistrici.

Podatke o aktualnih usposabljanjih in delavnicah in druge aktualne novice, najdete na spletni strani SPOT Svetovanje Podravje na naslednji povezavi

 https://www.stajerskagz.si/projekti/spot-podravje/

Najdete nas na Pobreški c. 20 v Mariboru;

pon., tor., petek 8.00 – 14.00

sreda 11.00 – 17.00

Vprašanja lahko naslovite tudi na elektronski naslov: spot.podravje@mra.si

Ali na tel.: 02 333 13 85

Pripravila: Irena Podletnik, svetovalka SPOT Svetovanje Podravje